ທ່ານນາງ ອອງຊານ ຊູຈີ ຮັບເອົາ ລາງວັນ ສິດທິມະນຸດ Sakharov ທີ່ໄດ້ແຕ່ດົນແລ້ວ
ທ່ານນາງອອງຊານ ຊູຈີ ຜູ້ນຳພັກຝ່າຍຄ້ານ ມຽນມ້າ ຮັບລາງວັນສິດທິມະນຸດ Sakharov ຂອງສະຫະພາບ ຢູໂຣບ ທີ່ເມືອງ Strasbourg ປະເທດຝຣັ່ງ.
ໄດ້ມີການຊັກຊ້າເປັນເວລາ 2 ທົດສະວັດກວ່າໆ ທ່ານນາງອອງ ຊານຊູຈີ ຜູ້ນຳປະຊາທິປະໄຕໃນມຽນມ້າ ໃນທີ່ສຸດກໍໄດ້ຮັບລາງ ວັນ ວ່າດ້ວຍສິດທິມະນຸດ Sakharov ຂອງສະຫະພາບຢູໂຣບ ທ່ານນາງອອງຊານ ໄດ້ຮັບລາງວັນນີ້ໃນປີ 1990 ແຕ່ພວກທະ ຫານມຽນມ້າ ຊຶ່ງປົກຄອງປະເທດມາຈົນຮອດ ປີ 2011 ນັ້ນ ບໍ່ ຍອມປ່ອຍໃຫ້ທ່ານນາງ ໄປຮັບເອົາ ໃນການກ່າວປາໄສຕໍ່ລັດຖະສະພາຢູໂຣບ ທີ່ເມືອງ Strasbourg ປະເທດຝຣັ່ງໃນວັນອັງຄານວານ ນີ້ ຜູ້ນຳພັກຝ່າຍຄ້ານມຽນມ້າ ກ່າວວ່າ ມັນເປັນໂອກາດທີ່ປຶ້ມປິຕິຍິນດີແລະເບີກບານສຳລັບທ່ານນາງ ແຕ່ການດຳເນີນງານເພື່ອໃຫ້ປະເທດຂອງທ່ານນາງ ໄດ້ຮັບລະບອບປະຊາທິປະໄຕໂດຍເຕັມ ແມ່ນຍັງດຳເນີນໄປຢູ່ ທ່ານນາງອອງຊານຊູຈີ ກ່າວວ່າ " ໃນລະຫວ່າງການເດີນທາງໄປຍັງຢູໂຣບນີ້ ທ່ານນາງອອງຊານຊູຈີ ຜູ້ທີ່ໄດ້ຮັບລາງວັນໂນແບລ ຂະແໜງສັນຕິພາບ ໄດ້ທຳການຮຽກຮ້ອງໃຫ້ພວກປະເທດສະຫະພາບຢູໂຣບແລະສະຫະລັດ ໃຫ້ການສະໜັບສະໜຸນທ່ານນາງ ເພື່ອໃຫ້ໃຫ້ມີການປ່ຽນແປງໃນລັດຖະທຳມະນູນຂອງມຽນມ້າ ຜູ້ນຳພັກສັນນິບາດແຫ່ງຊາດເພື່ອປະຊາທິປະໄຕ ຊຶ່ງເປັນພັກຝ່າຍຄ້ານນັ້ນຢາກໃຫ້ທຳການຍົກ ເລີກການເກືອດຫ້າມປະຊາຊົນທີ່ມີຜົວມີເມຍ ຫຼືລູກເຕົ້າ ເປັນຄົນຕ່າງປະເທດ ສະໝັກເປັນປະທາ ນາທິບໍດີ ເຫດຜົນດັ່ງກ່າວນີ້ ມີຜົນກະທົບໂດຍກົງຕໍ່ສະຖານະພາບ ຂອງທ່ານນາງອອງຊານ ທີ່ຈະສະໝັກເປັນປະທານາທິບໍດີໄດ້ໃນປີ 2015 ເພາະວ່າພວກລູກເຕົ້າຂອງທ່ານນາງເປັນສັນຊາດອັງ ກິດ ນອກນັ້ນ ຜູ້ນຳຝ່າຍຄ້ານມຽນມາ ຍັງຢາກລົບລ້າງຕຳແໜ່ງພິເສດທາງການເມືອງ ຊຶ່ງລັດຖະທຳມະນູນສະບັບປັດຈຸບັນສະຫງວນຕຳແໜ່ງເຫຼົ່ານີ້ໄວ້ໃຫ້ແຕ່ພວກທະຫານນັ້ນ ທ່ານ Nyan Win ໂຄສົກປະຈຳພັກສັນນິບາດແຫ່ງຊາດເພື່ອປະຊາທິປະໄຕ ຫຼື NLD ກ່າວຕໍ່ ວີໂອ ເອພະແນກພາສາມຽນມ້າວ່າ ໃນປັດຈຸບັນນີ້ ພັກຝ່າຍຄ້ານກຳລັງທຳການສຳຫຼວດທ່າທີຂອງປະຊາ ຊົນກ່ຽວກັບການປ່ຽນແປງໃນກົດໝາຍລັດຖະທຳມະນູນ